Башталыш

"Башталыш" () —  2010-жылы Кристофер Нолан сценарийин жазган жана тарткан илимий-фантастикалык тасма. Продюсерлери Кристофер Нолан жана Эмма Томас. Тасмада түпкү аң-сезимден маалымат уурдаган адис ууру Доминик Коббго (Леонардо Ди Каприо)  мүмкүн эмес деп эсептелген тапшырманы - жалдоочунун идеясын керектүү кишинин түпкү аң-сезимине жалгаштыра алса, жообуна Коббго мурун ачылган кылмыш ишин жок кылып, мекенине (АКШ) кайтууну мүмкүн кылуу сунушу түшөт. Тасмада Эллен Пейж, Жосеф Гордон-Левитт, Марион Котиллард, Кен Ватанабе, Том Харди, Дилип Рао, Силиан Мөрфи, Том Беренжер жана Майкл Кейн тартылышкан.

Тасма Токио шаарында, Канадада ж.б. алты өлкөдө тартылган. Тасманын расмий бюджети $160 млн. Тасманын бетачары Лондондо 2010-жылы 8-июлда өткөн, ал эми салттуу жана IMAX кинотеатрларга 2010-жылдын 16-июлунда чыккан. Тасма ийгиликтүү сатылуу менен дүйнөлүк аренадан $800 миллиондон ашык киреше чогулткан. Тасманын DVD жана Blu-Ray түрүндө сатылуусу да $68 млн тапкан. Киносынчылар тасманын окуясын, музыкасын жана катышуучуларын макташкан. Тасма Оскардын "Эң мыкты кинематография", "Эң мыкты үн", "Эң мыкты үн монтажы" жана "Эң мыкты визуалдык таасир" сыйлыктарын утуп алган жана "Эң мыкты тасма", "Эң мыкты сценарий", "Эң мыкты коюучу сүрөтчү" жана "Эң мыкты музыка" наамдарына талапкерлиги көрсөтүлгөн.

 Сюжети 
 Тартылгандар 
 Леонардо Ди Каприо — Доминик Кобб
 Эллен Пейж — Ариадна
 Кен Ватанабе — Сайто
 Жосеф Гордон-Левитт — Артур
 Марион Котиллард — Мол
 Том Харди — Имс
 Силиан Мөрфи — Роберт Фишер
 Том Беренжер — Питер Брауниң
 Дилип Рао — Жусуп (Yusuf)
 Лукас Хаас — Нэш
 Майкл Кейн — Майлс
 Пит Постлетуэйт — Морис Фишер
 Талула Райли — Имс кийген кыздын образы.

 Шилтемелер 
Категория:АКШ тасмалары
категория:Британ тасмалары
Категория:2010-жыл чыккан тасмалар